Italiyaning Paviya provinsiyasida (Lombardiya regioni) koronavirusga chalinganlarni undan sog‘ayib ketganlarning qon plazmasi (qonning suyuq qismi) bilan davolash boshlandi. Foto: AP Bu haqda ANSA axborot agentligi xabar berdi. “Ba’zi bemorlar koronavirusdan sog‘ayganlarning antitanalarga ega qon plazmasini olishdi”, deyilgan xabarda. Ta’kidlanishicha, Paviyada birinchilardan bo‘lib koronavirusga chalingan er-xotin shifokor hozirda davolanayotgan bemorlar uchun qon donori bo‘lishgan. Avvalroq xitoylik shifokorlar sog‘ayib ketganlar qonida koronavirusga qarshi antitanalar topilgani sababli uni kasallarga quyish yaxshi samara berishini ma’lum qilishgandi.